**Võistlusmäärused liikuva uluki “Jooksev metssiga“ (JM, VJM) ja “Jooksev Põder“ (JP) laskmiseks**

**8. Relvad**

8.1 Liikuva uluki silueti laskmiseks on jahipraktilistes harjutustes lubatud kasutada standardset, tehase konstruktsiooniga jahirelva või harjutusele sobivat sportrelva. Relval ei tohi olla laskmise ajal rihma.

8.2 Püssi kaal (koos salve ja sihikutega) ilma padruniteta ei tohi olla üle 5,5 kg lisaks summuti (kaal määramata).

8.3 Päästiku tõmbetugevus peab vastama massile vähemalt 1 kg.

8.6 Optilise sihiku suurendusel ei ole piiranguid. Optilist, punatäpp ja muud sihikut võib kasutada ka siledaraudsel relval.

8.8 Minimaalselt lubatud kaliibrid:

1. Siledaraudsest relvast laskmisel – cal 32

3. Vintrelvast liikuva metssea silueti laskmisel 22 Hornet (222 Rem)

4. Vintrelvast liikuva põdrasilueti laskmisel 222 Rem

**9. Laskeasend**

9.1 Laskeasend seisvate märkide laskmisel — seistes ilma kindla toeta (kepita, postita vms).

9.2 Lähteasend liikuva silueti laskmiseks — püss peab olema suunatud laskemärkide suunas. Laskuri riietusel peab olema märgitud küünarnuki alumine piirjoon (määramiseks seisab laskur sirgelt, hoides rusikas kätt õlaga samal kõrgusel). Joon peab olema selgelt nähtav laskuri tagant ja küljelt. Püssi kaba alumine serv peab ulatuma joonele. Laskmisel peab püss asetsema õlas. Laskeasendis ei või tugikäsi toetuda kehale. Relva võib õlga tõsta peale märgi ilmumist laskeavasse.

Võistlejal ei ole lubatud kasutada paksendusega tugikindaid. Pole ka lubatud kasutada paksendustega spetsiaalset laskuririietust.

**10. Laskmine**

10.6 Metsseasilueti laskmisel võib püssi tõsta õlga siis, kui siluett ilmub aknasse. Liikuva põdrasilueti laskmisel võib püssi tõsta õlga, kui eelavas ilmuvad nähtavale põdra sarved.

10.7 Vale lähteasendi puhul teeb kohtunik laskurile hoiatuse. Teistkordsel eksimisel laskurit karistatakse võistlustulemusest kolme silma maha arvamisega. Kolmanda eksimuse korral

lasu tulemus annulleeritakse. Edasisel rikkumisel laskur kõrvaldatakse tulejoonelt ning talle jääb sinnani saavutatud tulemus. Karistusi eksimuste eest (hoiatused) arvestatakse seeria piires välja arvatud võistlustelt kõrvaldamise juhul.

10.8 Kui märk on pandud liikuma enne võistleja valmisolekut, ei pea lasku sooritama. Laskur peab teavitama käe märguandega, et ta pole märki küsinud. Kui võistleja aga lasu sooritas, siis läheb tulemus arvesse.

10.9 Tõrkeks loetakse seda, kui päästmisel löögimehhanism töötas, kuid laeng ei süttinud, kuul ei ole väljunud rauast, padrun on pesas ning padruni sütikul on näha lööknõela jälg.

Tõrke tõestamiseks peab võistleja esitama relva kohtunikule kontrollimiseks, ise enne lukumehhanismi ja kaitseriivi puudutamata.

**11. Häired**

11.1 Kui siluett on pandud liikuma valelt poolt, valepidi või toimub raja tehniline rike jooksu ajal (kaasa arvatud elektroonika puhul lasu mitte lugemine), annulleeritakse jooks ja korratakse ka siis, kui võistleja on lasu sooritanud.

11.2 Kohtunikul on õigus jooks katkestada käsklusega “tuli seis”. Kui katkestamise ajal toimus lask, siis on võistlejal õigus uuele jooksule (lasule). Peale käsklust sooritatud lasu puhul arvestatakse laskuri tulemusest maha lasu tulemus või juhul, kui seda ei saa määrata, siis parim tulemus.

**Võistlusmäärused vintrelvast seisvate ulukisiluettide laskmine 100/50 m distantsilt (VSS)**

**Üldine**

Lastakse nelja 100/50 m kaugusel seisvat ulukisiluetti: metssiga, metskits, mägikits ja rebane. Igale siluetile sooritatakse 5 lasku. Erinevaid siluette lastakse erinevatest laskeasenditest.

**2. Relv**

2.1 Harjutust võib sooritada kõikidest jahirelvana registreeritud vintrelvadest, mis peavad vastama alljärgnevatele nõuetele:

• Relva tugiosade (laad, esitugi jne) asendit ei ole lubatud harjutuste sooritamise ajal muuta.

• Relv peab olema ilma rihmata.

• Relva üldkaal (koos optikaga) ei tohi ületada 5 kg

• Relva kaliiber ei tohi olla alla 22 Hornet.

• Lubatud on kasutada optilist sihikut vaba suurendusega

• Relva kogupikkuseks on lubatud kuni 125 cm.

• Relva päästiku tõmbetugevus on vaba.

**3. Laskmise sooritamine ja tulemuste hindamine**

3.1 Siluettide laskmise järjekord määratakse võistlusjuhendis või kohtuniku korraldusega.

3.2 Laskeharjutuse sooritamiseks antakse ühele laskurile (nelja silueti) laskmiseks aega 20 min või ühe silueti laskmiseks 5 min vastavalt võistlusjuhendile. Enne võistlusseeria alustamist antakse võistlejatele ettevalmistusaeg 1 minut.

Enne võistlusseeria alustamist on lubatud sooritada kaks proovilasku proovilehte või sooritada proovilasud selleks ettenähtud kohas (koha olemasolul enne võistlusseeriat proovilaske ei lubata).

Proovilaskudele kulutatud aega ei arvestata võistlusaja sisse. Proovilaskudeks antakse aega üks minut.

On lubatud lasta ühte märklehtede komplekti laskekohtade vahetamisega. Ka sellisel juhul määratakse ühe silueti laskmiseks aeg 5 minutit. Ajalimiidi lõppemisest teatab kohtunik neljandal minutil “üks minut”. Viienda (20.) lasu sooritamiseks laskeasendi võtnud laskur ajalimiidi lõppedes laskmist ei katkestata, vaid lubatakse tal lask sooritada juhul, kui ta ei välju laskeasendist (lõpeta sihtimist).

3.3 Relv laetakse ühe padruniga (kassetist ümberlaadimine ei ole lubatud).

3.4 Võistlejal ei ole lubatud kasutada paksendusega tugikindaid. Pole ka lubatud kasutada paksendustega spetsiaalset laskuririietust.

**4. Laskeasendid**

a) Metssiga – seistes vabalt, ilma toeta, käsi võib toetuda kehale.

b) Metskits – seistes, toetudes kindlale toele (postile).

c) Mägikits – seistes, toetudes mägikepile (kepp toetub vabalt maale).

d) Rebane – lamades, käelt. Lamades asendis peab tugikäe puhul toetuma aluspinnale ainult küünarnukk.

**5. Tabamuste hindamine**

5.2 Laskuri mittesüülise ülemäärase tabamuse korral arvestatakse maha väiksem tulemus.

Märklehte lastud ülemäärase lasu korral arvestatakse maha parim tulemus.

**KOMBINEERITUD JAHIPRAKTILISE LASKMISE**

**REEGLID**

**Üldine**

• Game Trench – Jahipraktiline Kaevikraja harjutus (lihtsustatud kaevikraja harjutus),

• Game Compak® - Jahipraktiline Compak-raja harjutus (lähtutakse väikeste muudatustega harjutusest Compak Sporting),

• Game Rifle – Jahipraktiline vintrelvaharjutus (lähtutakse väikeste muudatustega harjutusest VSS)

**3. SEERIA LASKMINE**

**3.1 Seeria mõiste**

**3.1.1 Jahipraktiline Kaevikrada ja Jahipraktiline Compak® laskmine**

Jahipraktiline Kaevikrada ja Jahipraktiline Compak® seeria koosneb 25 savimärgi laskmisest.

**3.1.2 Jahipraktiline Vintrelvaharjutuse laskmine**

Jahipraktiline Vintrelvast laskmise seeria koosneb neljast seeriast (iga 5 minutit), kus lastakse 5 üksikut lasku neljast märklauast ühe pihta. Jooksva sea märki lastakse 3 korda vasakult paremale ja kaks korda paremalt vasakule või 3 korda paremalt vasakule ja 2 korda vasakult paremale. Selle valiku teeb laskja.

**3.5 Laskekohtade vahetus seerias**

**3.5.1 Jahipraktiline Kaevikrada ja Jahipraktiline Compak® laskmine**

Laskmisega alustamisel peavad viis võistlejat igaüks oma laskekohas valmis olema. Kuues laskur läheb esimese laskekoha taha ootekohta ning olema valmis asuma võistleja 1 asemele pärast viimase poolt laskekohalt lahkumist. Laskur 1 ei tohi enne relva laadida, kuni kohtunik on talle andnud loa laskmisega alustada. Teised laskurid ei tohi oma laetud relvi kokku murda või sulgeda enne, kui eelmine laskur on lasknud oma märgi(d).

Kõigil juhtudel tohib relvi laadida ainult siis, kui relv on suunatud laskmistsooni.

Kui võistleja on valmis laskmist alustama, annab ta lühikese käsklusega („pull“, „anna“ jne.) märku märgi

päästmiseks. Pärast laskmist peab iga võistleja ootama kuni eelmine laskur on lõpetanud, enne kui asub tema kohale.

Laskmise järgselt ei tohi laskurid laskekohal ümber pöörata enne kui on avanud ja tühjaks laadinud oma relva.

Kui rajapersonal on laskmiskohtade eest, tuleb relvad lahti murda ja tühjaks laadida.

Pärast viiendal laskekohal laskmist peavad laskurid oma relvad **avama ja tühjaks laadima** ning minema

otsekohe esimese laskekoha taha olevale ootekohale. Pärast viimase märgi laskmist seerias, peavad kõik

laskurid püsima oma kohtadel seni, kuni viimane laskur on lõpetanud ning kohtunik on teatanud „seeria

lõppenud“ (*shoot over*).

**3.5.2 Jahipraktiline Vintrelvaharjutuse laskmine**

Pärast viie lasu laskmist ulukisiluetile, peab iga laskur jääma oma positsioonile laskepaigas, kuni teised laskurid rühmas on lõpetanud oma viielasulise seeria laskmise oma märkidele.

**3.6 Märkide laskmise skeemid**

**3.6.1 Jahipraktiline Kaevikrada ja Jahipraktiline Compak® laskmine**

Igale meeskonnale peab näitama märkide lennutrajektoore vastavalt heitemasinate järjekorrale vasakult

paremale. Kui laskmine on seeria jooksul tehnilistel põhjustel rohkem kui kümme minutit häiritud, peab

märkide lennutrajektoore meeskonnale uuesti näitama.

**3.6.2 Jahipraktiline Vintrelvaharjutuse laskmine**

Olenevalt laskepaigast lastakse esimese harjutusena metskitse siluetti *(deer)*, seejärel istuva rebase siluetti

*(sitting fox)*, seejärel mägikitse siluetti *(chamois)* ning neljandana seisva või liikuva metskuldi siluetti *(boar)*.

**3.9 Relva algasend**

**3.9.1 Jahipraktiline Kaevikrada ja Jahipraktiline Compak® laskmine**

Lähteasendis peab laskur seisma mõlema jalaga maapinnale märgitud laskekoha piirides kusjuures relva lae kand (lae ülemine nurk) peab puudutama keha allpool vestile märgitud horisontaalset joont. See joon

märgitakse horisontaalselt 25 cm kujutletavast õla telgjoonest allapoole (vt joonis). Laskurid peavad säilitama lähteasendi kuni laskemärk on päästetud ning nähtavale ilmunud. Laskurid ei tohi relva õlga/palge tõsta enne kuni märk ilmub nähtavale. Laskurid peavad kõikide märkide puhul lasu sooritama õlast, ka jäneseid.

Järjestikkuse dubleti, üheaegse dubleti ning viivitusega dubleti korral võivad laskurid esimese ning teise märgi vahel hoida püssi nii nagu ise soovivad. Lasu võib sooritada aga ainult õlast.

**3.9.2 Jooksev metssiga**

Märki oodatus peab relv olema 25 cm joone all, nii nagu kirjeldatud peatkükis 3.9.1. Õlga võib relva panna märgi küsimise järel. Laskma peab õlast.

**4. RELVAD JA LASKEMOON**

**4.1.1 Haavlipüssid**

Lubatud on kõik siledaraudsed jahipüssid kaliibriga kuni 12 ja relvaraua pikkusega vähemalt 66 cm (26 tolli),

välja avatud:

• Pumppüssid;

• Poolautomaat relvad ilma juhtiva süsteemita tühjade kestade väljaheitmiseks;

• Relvad, mis on vabastava päästikuga.

Poolautomaat relvad on lubatud, kuid neid võib laadida **maksimaalselt kahe padruniga**.

Poolautomaat peab olema laadimata iga laskekoha vahetuse ajal.

Ühelegi laskurile, kes kasutab relva, mis on alla 12 kaliibri, ei anta eelist.

**4.1.2 Vintrelvad**

Lubatud on standardsed vintrelvad, mis vastavad võistlusi korraldava riigi seadustele. Relv ei tohi kaaluda

rohkem kui 5000 grammi (relva kaalutakse koos optika, luku, magasiniga ning kõikide muude lubatud lisadega), relva minimaalne kaliiber on 22 Hornet. Lubatud on kasutada lisaraskuseid Lubatud on kasutada kiirpäästikut.

Lubatud ei ole kasutada relvi, millele on lisatud tugijalad, suudmekompensaatorid, lisaraskused ja toed või mürasummutid. Reguleeritavad laed/kabad ning pöidlaauguga laed on lubatud.

Iselaadivaid ja poolautomaatrelvi tohib kasutada vaid ühe lasu kaupa laadides.

Optika suurendus on vaba.

**4.2 Kanderihmad**

Kanderihmad on keelatud kõikidel relvadel.

**4.5 Relva tõrked**

Relva või padruni tõrke korral (olenemata põhjusest), peab laskur jääma oma kohale, suunama lahti murdmata relva laskeala poole ega tohi puudutada kaitseriivi enne, kui kohtunik on relva üle kontrollinud.

Kui laskur relva või padruni tõrke korral avab relva või puudutab kaitseriivi ilma kohtuniku loata, loetakse märk (märgid) „mööda“.

**4.8 Viga märklauas (vintrelva harjutus)**

Juhul kui üks laskur laseb kuus lasku samasse märki, arvestatakse viit kõige halvemat lasku ja parima lasu

tulemus kustutatakse.

Juhul kui laskur A laseb oma naabri B märki, ei ole laskuril A siiski õigus tulistada rohkem kui 5 lasku ning arvesse lähevad ainult need neli lasku, mis on tema enda märgis.

Selleks, et hinnata laskuri B tulemust (tal on nüüd 6 lasku märgis) toimitakse järgmiselt:

Kui on võimalik eristada laskuri A poolt tulistatud lask (erinev kuuli läbimõõt ja seega ka erinev augu läbimõõt) kustutatakse selle lasu tulemus.

Kui ei ole võimalik eristada laskuri A poolt tulistatud lasku (augul on sama läbimõõt), arvestatakse laskuri B tulemuseks viis kõige paremat lasku ja kõige halvema lasu tulemus kustutatakse.

**Haavliharjutuste peamised erinevused:**

Jahikaar on kaarraja lihtsustatud variant, kus kasutatakse ainult 2 kindla märgilennu trajektooriga märgiheitemasinat ja 7 laskekohta. Teistel haavlialadel on heitemasinate arv suurem ja märgilendude trajektoorid vabamad. Compak Sportigus asuvad laskekohad ühel joonel, laskekohtadel olevad laskurid lasevad kõik ära oma 1. märgi, enne kui asutakse 2. märgi juurde jne. Sportingus ja Inglise Sportingus võivad laskekohad asuda maastikul laiali ning laskur laseb ühel kohal ära kõik märgid järjest. Inglise Sportingus lastakse traditsiooniliselt ainult korduvaid dublette (nt. sama dublett 3x järjest).

**RAHVUSVAHELISED COMPAK** **SPORTING REEGLID**

**2. LASKEPAIGA ÜLESEHITUS**

**2.1 Laskerada**

Laskerada on 35-40 m lai ning 25 m sügav ristkülikukujuline ala, millest kõik märgid peavad läbi

lendama.

**2.2 Laskekoht**

Laskekohta tähistavad viis 1m läbimõõduga ruutu, mille omavaheline kaugus on 2 - 5 m,

arvestatuna laskekoha keskpunktist.

Tulejoon (joon millel laskekohad paikenvad) peab asuma 4 – 8 m ülelennuala küljest AD

kaugemal ning peab olema sellega paralleelne.

Laskekoht nr 3 peab asume ülelennuala külje AD suhtes täpselt keskel.

**3. MÄRGID JA TRAJEKTOORID**

**3.3 Dublettmärkide definitsioon**

**3.3.1 Järjestikune dublettmärk (*on report*):**

Kaks märki heidetakse kahest erinevast heitemasinast. Esimese märgi tellib laskur, teine

heidetakse esimese märgi pihta sooritatud lasu järel.

**3.3.2 Üheaegne dublettmärk (*simultaneous*):**

Kaks märki heidetakse üheaegselt ühest või kahest erinevast heitemasinast laskuri

märguande peale.

**3.3.3** Kõikides dublettides tuleb lasta mõlemat märki. Keelatud on lasta esimest märki kahe

padruniga.

**17. SEERIA**

**17.1 Seeriate laskmine**

Seeria koosneb 25 märgist, st. 5 märki laskekoha kohta ühe alljärgneva skeemi järgi:

• Viis (5) üksikut märki,

• Kolm (3) üksikut märki ning üks (1) dublettmärk, (järjestikune või üheaegne),

• Üks (1) üksik märk ja kaks (2) dublettmärki (järjestikused või üheaegsed).

Compak® Sporting võistlusel on soovitatav kasutada erinevaid skeeme. Kuid ühel rajal,

**dubletiskeem peab olema sama** (kas järjestikune dublett või üheaegne).

**17.3 Laskurite meeskonnad ja rühmad (järjest laskmine)**

Compak® Sporting meeskondadega: meeskond koosneb kuni kuuest (6) laskurist.

Compak® Sporting järjest laskmise puhul: rühma liikmete hulk on kõikide võistlejate arv jagatud

radade arvuga.

**17.4 Laskejärjekord seerias**

Laskurite positsioonid (vt lisa 2 – Compak® meeskondadega):

Laskurid peavad minema laskekohta sellises järjekorras, mis on protokollitabelil ära toodud.

Laskur, kes ootab laskekoha nr 1 taga on valmis asuma 1. laskekohale niipea kui laskur 5.

(viiendal) laskekohal on lasknud oma märgid.

Relva asend on märgi küsimise ajal vaba (kas palges/õlas või mitte).

Kõiki märke peab laskma relv õlas.

Laskurid lasevad kordamööda igat üksikut või dublettmärki vastavalt lasketrajektoori skeemile.

Meeskondadega laskmise puhul, kui laskur laskekohas nr 5 on lõpetanud laskmise laskeskeemil

olevatele märkidele:

• Liigub ta laskekoha nr 1 taha ja ootab seal

• Teised laskurid liiguvad paremal käel asuvasse järgmisesse laskekohta

• Laskur, kes on on ootel, võtab sisse koha laskekohas nr 1.

Laskur ootab, kuni tema kõrval olev laskur on oma laskekoha märkide laskmise lõpetanud ja liigub siis tema kohale. **Kohavahetus peab toimuma nii, et ei segataks laskmist ja kohtunike tööd**.

Alati alustab uut viie märgi skeemi laskmist laskur, kes on laskekohas nr 1.

Laskekohtade vahetamise ajal peavad kõik relvad olema **„LAHTI MURTUD JA LAADIMATA“**.

**18. LASKEVARUSTUS**

**18.1 Relvad**

Lubatud on kõik siledaraudsed relvad kaliibriga kuni 12 ja relvaraua pikkusega vähemalt 66 cm

(26 tolli), välja avatud pumppüssid.

Lubatud on ka pool-automaatrelvad, kuid tühjade padruni kestade väljaheitmine ei tohi häirida

teisi laskureid.

**Korraga võib laadida maksimaalselt kaks padrunit**.

Kanderihmad on keelatud kõigil relvadel.

**18.2 Laskemoon**

Compak® Sporting võistlustel kasutatava laskemoona haavlilaeng **ei tohi ületada 28 gr** (+2%; +

0,56 gr).

Haavel peab olema ümmargune ja diameetriga 2,0 mm kuni 2,5 mm (lubatud on +/- 0,1 mm).

Kui laskekoha ette on paigutatud prügiämbrid, on võistleja kohustatud tühjad kestad sinna

viskama. Pool-automaatse relva kasutajad peavad laskekohalt lahkudes kestad ise kokku

korjama ja need prügi hulka viskama. Selle reegli eiramine toob kaasa tavapärase karistuse

(kollane kaart / punane kaart).

**18.3 Kuulmiskaitsmed**

**Laskurid, kohtunikud, rajapersonal ja pealtvaatajad peavad** Compak® Sporting võistlustel,

viibides laskekohas või selle läheduses, **kasutama kuulmiskaitsmeid.**

**18.4 Kaitseprillid**

**Laskurid, kohtunikud, pealtvaatajad ning rajapersonal on kohustatud kandma kaitseprille.**

**20. TULEMUSTE MÄÄRATLEMINE**

**20.1 Märk loetakse „TABATUD“ *(„ONE“)*:**

Kui see on reeglite kohaselt välja heidetud, laskur on seda lasknud ning sellest eraldub vähemalt üks nähtav kild või märk puruneb täielikult või osaliselt.

**RAHVUSVAHELISED SPORTING REEGLID**

**2. Sporting laskepaigad/laskerajad**

**2.1 Laskerada**

Arvestades maastiku eripära peab Sporting rada olema varustatud piisava arvu

heitemasinatega - nii et võistlejad saavad lasta märke tingimustel, mis on võimalikult

sarnased jäneste, põldpüüde, partide ja faasanite jne laskmisele. Märgi lennud peaksid

olema eemalduvad, vastutulevad, vasakule ja paremale lendavad; nii kõrgelt kui

madalalt. Märgid võivad lennata lagedal alal või metsas, puude ja põõsaste vahel

osaliselt varjatuna või varjamatult.

**2.4 Laskekohad**

Laskekohad märgitakse maha 1x1 meetrise ruudu või 1 meetrise diameetriga

ringina. Võimaluse korral peavad laskekohad olema sellisel tasandil, et laskuritel

oleks võimalik seista püsti, ilma, et nad libiseksid (turvalisus).

Laskekoha ette, laskurile nähtavasse kohta, on paigaldatud laskemenüü, kus on

heitemasinate tähtedega märgitud laskejärjekord (näiteks A, D, B…)

Erimärkide tüüp (90 mm, 70 mm, 60 mm, jänes, battue) peab menüül kirjas olema.

**3. Laskmisreeglid**

**3.1 Laskmisasend**

**3.1.1.** Lähteasendis peab laskur seisma mõlema jalaga maapinnale märgitud

laskekoha piirides kusjuures relva laad peab puudutama keha allpool vestile

märgitud horisontaalset joont.

Vestile peab olema märgitud joon, mis on 25 cm (9.85’’) allpool õla telgjoont ja õla

telgjoonega paralleelne (vt allpool olevat joonist). Joon peab olema laskeriietuselt

selgesti eristatav.

Laskja peab jääma lähteasendisse kuni märk on heidetud ja see on nähtavale

tulnud.

**3.1.2.** Laskurid ei tohi relva õlga/palge tõsta enne kuni märk ilmub nähtavale.

Laskurid peavad kõiki märke puhul lasu sooritama õlast, ka jäneseid.

**3.1.3.** Järjestikkuse dubleti (*on report*), üheaegse dubleti (*simultaneous*) ning

viivitusega dubleti (*rafale*) korral on esimese ning teise sihtmärgi vahel püssi asend

vaba.

**4. Märgid**

**4.1 Üksikmärk**

Üksikmärk on ükskõik millist tüüpi märk, mis päästetakse heitemasinast. Igat

üksikmärki peab olema võimalik lasta kahe padruniga.

**4.2 Dublettmärgid**

Laskuritel on lubatud vaid kaks padrunit iga dublettmärgi kohta. Mõlemat padrunit on

lubatud kasutada ka ainult ühele märgile dubletist.

**7. Relvad ja laskemoon**

**7.1** Lubatud on kõik jahipüssid, sealhulgas ka poolautomaatsed (v.a pumppüssid),

eeldusel, et nad on kaliibriga kuni 12 ja relvaraua pikkusega vähemalt 66 cm.

Keelatud on relvale kinnitada kaameraid või teisi sihtimist jäljendavaid seadmeid.

Kõiki relvi, ka laadimata, peab käsitlema väga ettevaatlikult, vastavalt ohutustehnika

nõuetele. Relvi peab kandma lahti murtult (poolautomaat relvi peab kandma lukk

avatud) püssitoru suunatud üles või alla.

Kanderihmad relvadel on keelatud.

Kui laskur oma relva ei kasuta, peab ta asetama selle vertikaalselt relvapüramiidi või

hoidma seda turvaliselt mõnes teises lubatud kohas. Poolautomaat relvade puhul

peab lukk olema avatud.

**8. Käitumisjuhised / Ohutus**

**8.3** Laskurid peavad olema valmis laskma kohe kui nende nimi hüütakse. Neil peab

olema valmis vajalik laskemoon ning varustus oma seeria jaoks. Mitte mingil juhul ei

tohi järgmine laskur astuda/läheneda laskekohale, enne kui eelmine laskur on sealt

lahkunud.

**8.4** Laskur tohib laadida oma relva ainult pärast seda, kui on asunud oma laskekohale

relvatoru suunatud alla laskeala poole ja kui kohtunik on andud laskmisloa.

**8.5** Pool-automaatseid relvi võib laadida maksimaalselt kahe padruniga.

**8.6** Laskurid ei tohi laskekohas ringi keerata enne kui relvad on lahti murtud ning relv on

padrunitest tühjaks laetud, olenemata sellest kas padrunitest on lastud või mitte.

Kui laskekohal on olemas koht tühjade padrunite viskamiseks, peab laskur need

sinna panema. Laskurid, kes kasutavad poolautomaatset relva, peavad ise oma

padrunikestad ülesse korjama ning need prügitünni viskama.

Selle reegli eiramisel kohaldatakse tavapäraseid karistusi (kollane kaart/punane

kaart – vt peatükk 13).

**8.7** Märkide näitamise ajal või kui laskmine on segatud, peavad laskurid relvad lahti

murdma ning tühjaks laadima. Laskurid võivad oma relvad kokku murda vaid siis, kui

kohtunik on vastava loa andnud.

**8.8** Kui laskuril ei õnnestu lasta või kui tekib häire relva või laskemoonaga, peab laskur

jääma oma positsioonile relv suunatuna alla, ilma et murraks lahti või puudutaks

kaitseriivi, enne kui kohtunik on kontrollinud relva.

Kui laskur siiski avab relva või puudutab kaitseriivi enne, kui kohtunik on relva

kontrollinud, loetakse lask/lasud „mööda“.

**8.9 Kuulmiskaitsmed**

Laskurid, kohtunikud, rajapersonal ja ka pealtvaatajad, või laskeraja

juures/läheduses olevad isikud peavad Sporting võistlustel kasutama

kuulmiskaitsmeid.

**8.10 Kaitseprillid**

Laskurid, kohtunikud, pealtvaatajad, personal ning kõik kes viibivad laskekoha

läheduses on kohustatud kandma kaitseprille.

**INGLISE SPORTING TEHNILISED REEGLID**

2. MÄRKIDE HEITMISE SAGEDUS

Heidetavad märgid võivad olla üksikmärgid, järjestikune dublettmärk, viivitusega

dublettmärk või üheaegne dublettmärk.

3. MÄRGID

Võidakse kasutada FITASC-i märke (Mini, Midi, Battue, Rocket /sarnaneb jänese

märgile, kuid on oluliselt tugevam ning tegemist on õhus lendava märgiga/, Helice

/propelleri sarnane märk, mida tabades eraldub märgi südamik/ ja Jänes), samuti

standardmärke või ISSF-i tolmumärke.

4. ÜKSIK MÄRK

Üksik märk lennutatakse välja mistahes laskekohal asuvast märgiheitemasinast.

5. JÄRJESTIKUNE DUBLETTMÄRK

Tegemist on dublettmärgiga, kus teine märk lennutatakse märgiheitemasinast välja

esimesele märgile lasu kõlamise hetkel.

6. VIIVITUSEGA DUBLETTMÄRK

Tegemist on dublettmärgiga, kus teine märk lennutatakse samast märgiheitemasinast välja

niipea kui see on ohutult võimalik pärast esimese märgi välja lennutamist.

7. ÜHEAEGNE DUBLETTMÄRK

Tegemist on dublettmärgiga, kus mõlemad märgid lennutatakse välja üheaegselt kas ühest

või kahest märgiheitemasinast

8. TRAJEKTOORID

Igal laskekohal peavad märkide lennutrajektoorid olema kõigi võistlejate jaoks samad nii

kõrguse, kauguse kui ka kiiruse poolest. Kõiki märke peab olema võimalik tabada kal. 12

püssi efektiivses laskmisalas.

12. MÄRGILE TEHTAVATE LASKUDE ARV/KORD

Igale üksikmärgile võib kasutada kahte padrunit, kuid võistleja ei või dublettmärkide

laskmisel relva laadida rohkem kui kahe padruniga.

14. DUBLETTMÄRKIDE PUNKTIARVESTUS

Üheaegsete dublettmärkide puhul on võistlejal õigus lasta ükskõik millist nendest

märkidest esimesena. Kui võistleja tabab mõlemad märgid korraga kas esimese või teise

lasuga loetakse mõlemad märgid „TABATUD“ (dublettmärk tabatud).

Teiste dublettmärkide puhul – kui võistleja laseb esimese märgi mööda, võib ta sama

märki lasta teise lasuga. Sellisel juhul loetakse esimene märk „TABATUD“ teine märk

„MÖÖDA“, ja seda ka juhul, kui võistleja tabab teise lasuga mõlemad märgid.

16. VIIVITUSEGA DUBLETTMÄRGID

16.1. Kui viivitusega dublettmärgi teise märgi puhul antakse korraldus „UUS MÄRK“,

loetakse esimene märk „TABATUD“ ning võistlejal palutakse teise märgi tulemuse

selgitamiseks viivitusega dublettmärk korrata.

16.2. Kui viivitusega dublettmärk korratakse, peab võistleja mõistlikult üritama esimest

märki tabada enne teise märgi laskmist.

16.3. Kohtunikud peavad tagama punktis 16.2. sätestatud reegli järgmise. Kui punktis 16.2

sätestatud reeglit rikutakse, peab kohtunik andma korralduse dublettmärgi kordamiseks

(esimene märk loetakse „TABATUD“). Kui võistleja rikub punktis 16.2. sätestatud reeglit

kolmel korral, siis kolmandal korral loetakse dublettmärgi teine märk „MÖÖDA“.

**EJSL Jahikaare võistlusreeglid**

EJSL Jahikaare võistlused viiakse läbi Olümpia kaarraja väljakutel allpool kirjeldatud lihtsustatud reeglitega, võrreldes Olümpia-kaarraja harjutusega.

Muus osas lähtutakse üldiselt Compak Sporting reeglitest, sh piirangud relvadele (lubatud on kõik siledaraudsed relvad kaliibriga kuni 12 ja relvaraua pikkusega vähemalt 66 cm, k.a poolautomaatrelvad, v.a pumppüssid... jne) ja laskemoonale (lubatud haavlilaeng kuni 28 gr, lubatud haavel diameetriga 2,0mm kuni 2,5mm ehk nr. 9,5 - nr. 7... jne).

Kõik laskurid peavad kandma kuulmiskaitseid ja kaitseprille.

Püssi lähteasend ootel on vaba.

Relv laetakse kahe padruniga (v.a esimesel laskekohal kõige esimese üksiku märgi puhul, kui laetakse ühe padruniga).

Üksikute märkide laskmise vahel ei tohi püssi lahti murda. Selle vastu eksimisel esimesel korral teeb kohtunik hoiatuse, järgmistel kordadel samas seerias loetakse teine üksik märk mööda ehk 0.

Igat märki võib lasta 1 padruniga.

Dubleti laskmisel tuleb lasta mõlemat märki. Kui laskur tabab dubletis esimesena lennutatud märki teise lasuga, loetakse mõlemad märgid mööda ehk 0. Kui dubleti laskmisel väljub teine märk purunenult, siis dublett korratakse ja esimene märk loetakse vastavalt lasu tulemusele.

Dubletid on plussiga, s.t. esimest märki küsib laskur ja teine märk lennutatakse pärast esimest lasku.

Jahikaare seeria on 25 märki.

Jahikaare märkide lennuskeem (**A** – „kõrge maja“ märk, **B** – „madala maja“ märk):

**1. laskekoht - üksik A, dublett A + B**

**2. laskekoht - üksik A, üksik B, dublett A + B**

**3. laskekoht - üksik A, üksik B, dublett A + B**

**4. laskekoht - üksik A, üksik B, dublett A+ B**

**5. laskekoht - üksik B, üksik A, dublett B + A**

**6. laskekoht - üksik B, üksik A, dublett B + A**

**7. laskekoht - dublett B + A**

Võistluste läbiviimiseks moodustatakse meeskonnad, soovitavalt 4-6 liikmelised.

Laskmise järjekord meeskonnas loositakse enne 1.seeria laskmise algust ja see jääb muutumatuks kogu võistluse jooksul.